Corsaren, 1842-06-17
Forestillingen den 10de Juni paa det kongelige Theater. (Jfr. Fieldsteds Benesice.) Balletten "Faust", H. Hert's "Perspectivkassen" og "Cracovienne." At rose det førstnævnte Stykke er det samme som at rose Bournonville. Balletten burde hedde "Bournonville som Mephistopheles", han var Balletten, i ham concentrerede sig, Jfr. Fjeldsteds og Hr. Hoppes smukke Dands uforkrænket, hele Jnteressen hos Tilskuerne. Bournonville var her ret Fanden til Dandser. "Perspectivkassen" er en ubetydelig Dyrehavsseene af Hr. Hertz; der var nogle humoristiske Jndfald deri (Marschal Ney bliver saaledes kaldt Marschal Jo; istedetfor Wellingtons-Støvler bliver der sagt Wellingions-Beenklæder o. s. v.), hvoraf Publicum lod og klappede, fordi - nu, det vide vi ikke, eftersom "Publicum er en Høiesteret, der ikke giver Præmisser." Man kan kun opstille Formodninger og Motiverne til en Høiesteretsdom, og disse vare vel her, at Publicum var i den Stemning, at det vilde lee, og at Fru Heiberg var Matrosdrengen. Og Fru Heiberg er naturligviis fortrinligt som Alt, følgelig ogsaa som Matrosdreng. Naar hun som Matrosdreng taler med sin spæde Stemme, saa synes man, at en Matrosdreng altid taler med en spæd Stemme, gav hun Rollen i Spidskjole og snevre Panialons, vilde man formodentlig ikke erindre Andet, end at Matrosdrenge altid bære Spidskjole og snevre Vantalons. Altsaa. Fru Heiberg var mesterlig. Der er dog Et ved denne "Perspectivkasse" som fortjener nøiere Opmærksomhed: Hr. Herz har deri villet lægge et patriotisk Opraab til Nationen, villet vække dens Begeistring for gammel Hæder. Vorherre bevare os fra at have Noget derimod. National-Begeistring er en saare skjøn Ting og har her i Landet desuden Raritetens Jnteresse. Heller ikke have vi Noget at sige imod, at den søges vakt fra Theatret, skjøndt Folk rigtignok ikke komme derhen forberedte paa at faae saa ædle Fornemmelser berørte. Ligesaa lidt kan der være Noget imod, at der ikke vælges et nærmere og stærkere Stof til Begeistring end Hæderen fra 1801 - "en Skjælm giver Mere end han har". - Men Sagen er den, at Hr. Herz ved denne som ved flere Leiligheder, ved at ville udføre noget Smukt, har havt samme Skjæbne som de kunstforstandige Dverge, der skulde smedde Thors Hammer. En fjendtlig Aand bringer Arbeidet i Uorden, ligesom det er sin Fuldendelse nær, og Feilen kan aldrig rettes. Hvad er det dog for en Jdee at lade den fulde Matros, der har commenteret alle de andre Lystigheder eller Skullen-værenLystigheder, fremstaae ogsaa som Commentator til den Alvor, der er i hiin Erindring, at lade ham, den fulde Matros, være Repræsentanten for "Heltene fra 2den April"! En Fremmed, der havde været tilstede, vilde upaatvivlelig have antaget denne Afdeling af Perspectivet for at være ligesaa godt Spog og Jroni som det, der blev sagt om Groggen paa de engelske Skibe og Dronningen, der smagte paa den. Men en Fremmed havde naturligviis heller ikke den Rettesnor, som det danske Publicum. Da Fru Heiberg svingede Hatten og raabte Hurra, mærkede det strax midt i Latteren, at det var Alvor, og at der skulde raabes Hurra, og, medens Repræsentanten for Hæderen væltede sig saa fuld som han var paa Gulvet ved sin Lirekasse, istemmede det af fuldt Hjerte et Hurra for Hæderen og for alle dens Repræsentanter - Aftenen sluttedes med la Cracorienne, som Jfr. Fieldsted dandsede. Da den unge Pige, efter først at have dandset i den tre Acter lange Ballet Faust', nu paa Publicums stormende Opfordring maatte dandse denne Dands endnu engang, da hun synlig udmattet af Anstrængelse og Hede maatte i hvirvlende Kredse ile hen over Gulvet, medens Publicums Glæde alt steg høiere og høiere, fik vi ret en Jdee om, hvorledes det i gamle Dage maa have taget sig ud i Rom, naar de udmattede Gladiatorer kjæmpede indtil Døden, medens Folket jublede og bøiede Tommelsingeren som Signal. Det er overhovedet en underlig Ting, at man som Tegn paa bifald forlanger en Nydelse gientaget, der koster Vedkommende saa Meget. Det er, som om man i en Restauration vilde vise Værten sit Vifald med hans Retter ved (for sin enkelte Betaling) at spise dobbelte Portioner.